Baxmalda yangi uslubda maxsus taktik o‘quv mashg‘ulotlari o‘tkazildi (foto)

Markaziy harbiy okrugiga qarashli dala o‘quv maydonlaridan birida yangi turdagi maxsus taktik o‘quv mashg‘ulotlari o‘tkazildi. Bu haqda Mudofaa vazirligi matbuot xizmati “Daryo”ga ma’lum qildi.

Jizzax viloyatida o‘tkazilgan ushbu mashg‘ulotlarning avvalgilaridan farqi bunda harbiy xizmatchilar yangicha yondashuv asosida ilgarigi taktika standartlaridan uzoqlashgan holda nishonlarni yakson qilishdi. Bu turdagi mashqlar harbiy xizmatchilarga turli murakkab vaziyatlarda mustaqil qaror qabul qilish va harakatlanishda qo‘l kelishi ta’kidlanmoqda.



Shuningdek, murakkab jarayonlardan hisoblanuvchi g‘avvoslik amallari ham bajarildi. Harbiylar kerakli asbob-anjom va qurollar yordamida suv ostida harakatlanib, qo‘yilgan vazifalarni muvaffaqiyatli uddaladi.


Noqonuniy shartli terrorchilar guruhini qo‘lga olish amaliyoti ham bo‘lib o‘tdi. Unda bino ichiga yashiringan terrorchilar guruhiga qo‘qqisdan hujum qilinib, xavf-xatar to‘liq bartaraf etildi.